Oficiālais Vēstnesis L 313 , 03/12/1996 Lpp. 0038 - 0039



Komisijas Lēmums (1996. gada 25. novembris), ar ko paredz īpašus nosacījumus tādu dzīvu gliemeņu, adatādaiņu, tunikātu un jūras gliemežu importam, kuru izcelsmes valsts ir Čīle (Dokuments attiecas uz EEZ) (96/675/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko paredz veselības nosacījumus dzīvu gliemeņu audzēšanai un laišanai tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 9. pantu, tā kā Čīles tiesību akti paredz, ka Servicio Nacional de Pesca (Sernapesca) ir atbildīgs par dzīvu gliemeņu, adatādaiņu, tunikātu un jūras gliemežu veterināro ekspertīzi un ražošanas higiēnas un sanitāro apstākļu uzraudzību; tā kā tie paši tiesību akti piešķir Sernapesca pilnvaras atļaut vai aizliegt vākt gliemenes, adatādaiņus, tunikātus un jūras gliemežus no konkrētām zonām; tā kā Sernapesca un tās laboratorijas spēj efektīvi pārbaudīt Čīlē spēkā esošo tiesību aktu piemērošanu; tā kā Čīles kompetentās iestādes apņēmušās regulāri un ātri sūtīt Komisijai datus par toksīnus saturoša planktona esamību vākšanas zonās; tā kā Čīles kompetentās iestādes sniegušas oficiālu apliecinājumu par atbilstību prasībām, kas noteiktas Direktīvas 91/492/EEK pielikuma V nodaļā, un prasībām, kas ir līdzvērtīgas minētajā direktīvā noteiktajām prasībām attiecībā uz ražošanas un izklāšanas teritoriju klasifikāciju, nosūtīšanas un attīrīšanas centru apstiprināšanu un sabiedrības veselības aizsardzības kontroli un ražošanas monitoringu; tā kā jo īpaši ir jāziņo Kopienai par visām iespējamām izmaiņām vākšanas zonās; tā kā Čīle iekļaujama to trešo valstu sarakstā, kuras ievēro Direktīvas 91/492/EEK 9. panta 3. punkta a) apakšpunktā minētos līdzvērtības nosacījumus; tā kā Čīle vēlas eksportēt uz Kopienu saldētas vai apstrādātas gliemenes, adatādaiņus, tunikātus un jūras gliemežus; tā kā šajā nolūkā saskaņā ar Direktīvas 91/492/EEK 9. panta 3. punkta b) apakšpunkta ii) daļu ir jānosaka ražošanas zonas, no kurām var vākt gliemenes, adatādaiņus, tunikātus un jūras gliemežus un eksportēt tos uz Kopienu; tā kā īpašus importa nosacījumus piemēro, neskarot lēmumus, kas pieņemti, ievērojot Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un akvakultūras produktu laišanu tirgū [2], kurā jaunākie grozījumi izdarīti ar Direktīvu 95/22/EEK [3]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Servicio Nacional de Pesca (Sernapesca) ir Čīles kompetentā iestāde, kas pārbauda un apliecina, ka dzīvas gliemenes, adatādaiņi, tunikāti un jūras gliemeži atbilst Direktīvas 91/492/EEK prasībām. 2. pants Saldētām vai apstrādātām gliemenēm, adatādaiņiem, tunikātiem un jūras gliemežiem, kuru izcelsme ir Čīlē un kuri paredzēti lietošanai pārtikā, jābūt no ražošanas zonām, kas uzskaitītas šā lēmuma pielikumā. 3. pants Šis lēmums ir adresēts dalībvalstīm. Briselē, 1996. gada 25. novembrī Komisijas vārdā — Komisijas loceklis Franz Fischler [1] OV L 268, 24.9.1991., 1. lpp. [2] OV L 46, 19.2.1991., 1. lpp. [3] OV L 243, 11.10.1995., 1. lpp. -------------------------------------------------- PIELIKUMS A: Ražošanas zonas saskaņā ar Direktīvas 91/492/EEK I pielikuma 1. punkta a) apakšpunktā paredzētajiem noteikumiem Kods | Ģeogrāfiskās robežas | 03002 | BAHÍA FLAMENCO | 03003 | BAHÍA INGLESA | 04102 | BAHÍA GUANAQUEROS | 04103 | BAHÍA TONGOY | 05001 | CALETA HORCÓN | 10204 | CALETA RILÁN | 10205 | ISLA QUEHUI | 10206 | PUNTA PULLAO | 10207 | CHEQUIAN | 10208 | MATAO | B: Ražošanas zonas saskaņā ar Direktīvas 91/492/EEK I pielikuma 1. punkta b) apakšpunktā paredzētajiem noteikumiem Kods | Ģeogrāfiskās robežas | 04101 | BAHÍA COQUIMBO | 08101 | TUBUL | 10101 | CALBUCO | 10102 | MAULLÍN | 10103 | CARELMAPU | 10201 | ANCUD | 10203 | DALCAHUE | 10209 | QUEILEN | 10213 | GOLFO DEL CORCOVADO | 10216 | ISLAS GUAPIQUILÁN | 10301 | VALDIVIA | C: Ražošanas zonas saskaņā ar Direktīvas 91/492/EEK I pielikuma 1. punkta c) apakšpunktā paredzētajiem noteikumiem Kods | Ģeogrāfiskās robežas | 10214 | QUELLÓN | --------------------------------------------------